Randvere Kool

Randvere Kool on põhikool Harju maakonnas Viimsi vallas Randvere külas aadressil Gustav Heinrich Schüdlöffeli tee 4.

Kool alustas tegevust 1. septembril 2013. 6,4 miljonit eurot maksma läinud Randvere koolimaja avati 30. augusti 2013. Maja on projekteeritud 450 õpilasele. Esimesel õppeaastal oli koolis 145 õpilast, 21 õpetajat ja seitse klassikomplekt."Avati Randvere koolimaja" Viimsi Teataja, 13. september 2013

Koolimajas tegutseb Randvere raamatukogu.

 Direktorid 

 2013–2021 Leelo Tiisvelthttp://www.randverekool.edu.ee/kontaktid/ (vaadatud 16.11.2017) 
 2021 Stanislav Nemeržitski"Saagem tuttavaks: Randvere kooli uus juht Stanislav Nemeržitski" Viimsi Teataja, 9. september 2021"Kiusamisvabas koolis käib kõva kiusamine. Randvere lapsevanemad nõuavad direktori vallandamist" Eesti Ekspress, 16. mai 2023
 2023-2025 Margus Tõnissaar
 alates 2025 Piret Tislar

 Ajalugu 
Jõelähtme kiriku pastor Paul Loppenowe asutas Randvere kooli 1864. aastal ja see oli esimene kool tänapäeva Viimsi valla alal. Esimene koolijuhataja oli aastail 1864–1867 Karl Reinwald, kes tegutses ühtlasi vallakirjutajana. Talle järgnesid aastail 1867–1877 Hans Hermaküla, 1877–1883 Mihkel Kaares ja 1883–1905 Mihkel Grosberger. 19. sajandi lõpu venestusajal oli see kolmeaastase õppeajaga Maardu-Randvere Vallakool.

1907. aastast juhtis kooli Jakob Kivikas, kes tegi koolimajas kahel korral ka kapitaalremondi. 1917. aasta sügisest mindi üle eesti õppekeelele. 1918. aastal muudeti asutus kaheklassiliseks vallakooliks ja 1923. aastal neljaklassiliseks algkooliks. 1926. aastal sai uueks koolijuhiks Ado Kask, kes oli ametis 1933. aastani. 1936. aastal asus koolijuhiks Heino Kärt ja samast aastast muudeti kool ka kuueklassiliseks.

Seoses Saksa okupatsiooni algusega 1941. aastal jäid tühjaks Randvere sõjaväekasarmu hooned ning õpetaja Laidi Nurme eestvedamisel koliti õppetöö sinna ümber. 1942. aastal sai uueks kooli juhiks Leonti Sepp. 1944. aasta mais võtsid koolimajja üle saksa sõjaväeosad, kes lahkusid 22. septembril ning purustasid ettejuhtuva. Lapsevanemate abiga korrastati ruumid taas 1. novembriks, kui õppetöö algas nüüd juba Randvere Mittetäielikus Keskkoolis. 1949. aastal õppis seitsmeklassilises koolis 42 õpilast. 1953. aastal oli õpilaste arv 27 ja tööd alustati üheainsa liitklassiga ning ainsaks õpetajaks oli Laidi Nurme. 1958. aastal suundus Nurme pensionile ja uueks koolijuhatajaks sai Elfriede Mitt.

1960. aastatel hakkas õpilaste arv vähenema. 1960. aastal oli koolis 33 last, 1968. aastaks oli õpilasi vaid üheksa. 1970/1971. õppeaastal oli õpilaste arv kasvanud küll kaheteistkümneni, kuid 1971. aastal otsustati kool siiski õpilaste vähesuse tõttu sulgeda.Mare Müürsepp. Randvere kool läbi aja
Viited

Välislingid
Kooli koduleht

Kategooria:Viimsi vald
Kategooria:Harju maakonna koolid